Վերը նշված իրավական նորմերից բխում է, որ ազգային անվտանգության մարմինները և ազգային անվտանգության մարմինների ծառայողները պարտավոր են գործել և ծառայություն իրականացնել հասարակական միավորումների գործունեությունից անկախության սկզբունքով: Միևնույն ժամանակ, համաձայն «Հայաստանի ֆուտբոլի ֆեդերացիա» իրավաբանական անձանց միության կանոնադրության 2-րդ բաժնի՝ 1. «Հայաստանի ֆուտբոլի ֆեդերացիա» իրավաբանական անձանց միությունը ինքնաֆինանսավորվող, ինքնակառավարվող, ՇԱՀՈՒՅԹ ՍՏԱՆԱԼՈՒ ՆՊԱՏԱԿ ՉՀԵՏԱՊՆԴՈՂ (ՈՉ ԱՌԵՎՏՐԱՅԻՆ) ԿԱԶՄԱԿԵՐՊՈՒԹՅՈՒՆ Է, որը ՀՀ օրենսդրության համաձայն գրանցված է ՀՀ արդարադատության նախարարության պետական ռեգիստրի կողմից, Երևան քաղաքում։ 4. ՀՖՖ-ն ստեղծվում է հասարակական կազմակերպության կարգավիճակ ունեցող ֆուտբոլային ակումբների և ֆուտբոլ խաղի զարգացմանը նպաստող ցանկացած այլ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԿԱՄԱՎՈՐ ՄԻԱՎՈՐՈՒՄԻՑ` իր անդամ կազմակերպությունների գործունեությունը համակարգելու, ինչպես նաև իրենց ընդհանուր շահերը ներկայացնելու և պաշտպանելու նպատակով։ «Հայաստանի Ֆուտբոլի ֆեդերացիա» իրավաբանական անձանց միության կանոնադրության 10-րդ բաժնի 1-ին կետի համաձայն՝ ՆԱԽԱԳԱՀԸ ՀՖՖ-Ի ԲԱՐՁՐԱԳՈՒՅՆ ՊԱՇՏՈՆԱՏԱՐ ԱՆՁՆ Է, ՈՎ ՆԵՐԿԱՅԱՑՆՈՒՄ Է ՀՖՖ-Ն ՀՀ-ՈՒՄ, ԱՐՏԵՐԿՐՈՒՄ և ՄԻՋԱԶԳԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՀԵՏ ՀԱՐԱԲԵՐՈՒԹՅՈՒՆՆԵՐՈՒՄ։ Վերոգրյալից բխում է, որ Հայաստանի ֆուտբոլի ֆեդերացիան հասարակական միավորում է, ուստի ազգային անվտանգության մարմինները և ազգային անվտանգության ծառայողները, համաձայն վերը նշված իրավական նորմերի, պետք է գործեն ՀՖՖ գործունեությունից անկախության սկզբունքի հիման վրա: